Diari Oficial de la Generalitat Valenciana


Sumari del DOGV 6895, del 05-11-2012 (2012/9937)

Informació pública de l'inici del procediment per a la suspensió de les obres d'urbanització de l'àmbit de reparcel·lació de la UE Est del sòl urbanitzable.
------------------------------------------------------------------------------------------------------------------------------------------------------------

### Dades del document

Número de DOGV
:   6895

Data del DOGV
:   05-11-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/9937


Data del document
:   08-10-2012

Organisme emissor
:   Ajuntament de Bellreguard

Tipus de document
:   Anunci

Descriptors 

:   * Bellreguard
    * pla d'urbanisme
    * administració local

Informació pública de l'inici del procediment per a la suspensió de les obres d'urbanització de l'àmbit de reparcel·lació de la UE Est del sòl urbanitzable. [2012/9937]  
El Ple de la corporació, en sessió ordinària celebrada el dia 20 de juny de 2012, va acordar, entre altres, el següent:   
Primer. Iniciar el procediment per a la suspensió de les obres d'urbanització de l'àmbit reparcel·latori de la UE Est del sòl urbanitzable del municipi de Bellreguard.  
Segon. Concedir un tràmit d'audiència, per termini de 15 dies, a tots els propietaris afectats per aquesta iniciativa, iniciativa proposada pels mateixos propietaris perquè al·leguen el que els convinga segons dret.   
  
Tercer. Concedir un tràmit d'audiència a la mercantil Pavasal, SA, per la seua condició d'adjudicatari de les obres d'urbanització, perquè al·legue el que li convinga segons dret, a la vista de les actuacions realitzades.  
Quart. Ordenar la publicació del present acord en el Butlletí Oficial de la Província de València, en sotmetiment del procediment d'informació pública.  
Cinqué. S'adverteix als afectats que tenen la responsabilitat de comunicar a aquest Ajuntament si existix qualsevol tercera persona que poguera quedar afectada per la suspensió de les obres, i de les que l'Ajuntament no puga tenir constància a la vista de la documentació que hi ha en els arxius municipals, assumint el propietari en concret la possible responsabilitat que poguera sorgir pel fet de no comunicar la informació a aquest Ajuntament. Així mateix, en aplicació del disposat en l'article 19 del Reial Decret Legislatiu 2/2008, de 20 de juny, pel qual s'aprova el Text Refós de la Llei de Sòl, en el supòsit de transmissions de les propietats, els nous adquirents quedaran subrogats en les obligacions assumides pel venedor amb l'Administració.  
  
Sisé. En el supòsit de no manifestar cap al·legació en l'actual tràmit d'audiència, tràmit que considerem tant convenient com necessari, entendrem que sí manifesta el seu consentiment a la suspensió de les obres d'urbanització, així com que aquesta suspensió no li causa cap dany ni perjudici.   
A l'efecte de facilitar les gestions als afectats, i només per al supòsit que consideren convenient la suspensió de les obres així com que aquesta suspensió no els causa cap dany ni perjudici, se'ls adjunta plantilla d'al·legacions per a prestació de conformitat a l'esmentada suspensió.  
  
Cosa que se sotmet al procediment d'informació pública  
  
Bellreguard, 8 d'octubre de 2012.- L'alcalde: Jaume Ascó Pastor.